Joven Cabo-verdiano ki foi prezu pamodi ê pirsigui Malia Obama kré konkorri pa prezidenti di Camara di Brockton
Di akordu ku nota di Kumison Eleitoral Jair Milton Cardoso bai Camara di Brockton es segunda-fera buska papel pa konkorri pa kargu di Mayor di sidadi di Brockton undi ê ta rizidi... Jair ê terceru kandidatu y segundo cabo-verdiano ki sta surgi pa eleison mayoral di es 2017 na Brockton ( kel otu cabo-verdiano ê Jimmy Pereira ).
Jair, sima tudu kandidatos, mesti 50 asinatura pa e oficializa si kandidatura. Onda Kriolu tenta kontactal pa kumenta es notisia y aprezenta si planos pa Brockton mas Jair inda ka rispondi.
Es cabo-verdiano di 30 ano torna konxidu kuandu na pasadu mes di Abril ê parsi na kuartu andar di un predio na Manhattan ku un kartaz na mon ta pidi Malia Obama pa kazamentu... Malia, ki staba ta trabadja nes perdio komu estagiaria, Malia inda foi persiguidu pa Jair na rua y Jair kaba pa ser detidu pa Serviços Secretos mas komu ê ka amiasa y ê ka fazi ninun mal a es fidju-femia di Barack Obama ê dexadu sai sen fazedu kexa. fonte:ok
kea_Latn kea_Latn kea_Latn kea_Latn